CELEX: 62017TN0422
Language: et
Date: 2017-07-10 00:00:00
Title: Kohtuasi T-422/17: 10. juulil 2017 esitatud hagi – UF versus EPSO

4.9.2017   
            
            
               ET
            
            
               Euroopa Liidu Teataja
            
            
               C 293/38
            
         10. juulil 2017 esitatud hagi – UF versus EPSO
   (Kohtuasi T-422/17)
   (2017/C 293/48)
   Kohtumenetluse keel: leedu
   
      Pooled
   
   
      Hageja: UF (esindaja: advokaat L. Gudaitė)
   
      Kostja: Euroopa Personalivaliku Amet (EPSO)
   
      Nõuded
   
   Hageja palub Üldkohtul:
   
               —
            
            
               tühistada kostja 4. aprilli 2017. aasta otsus kõrvaldada hageja leedu keele keelejuristide konkursilt EPSO/AD/335/16;
            
         
               —
            
            
               kohustada kostjat võimaldama hagejal kõrvaldada ilmne viga, muutes poola keele oskuse taseme B1-st C1-ks;
            
         
               —
            
            
               taastada hageja osalemine leedu keele keelejuristide konkursil.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimese väite kohaselt rikkus kostja hageja õiguspärast ootust ja eksitas teda, kinnitades, et tema konkursil osalemise taotlus vastab kõigile nõuetele.
               
                           —
                        
                        
                           Hageja leiab, et see, et kostja kinnitas 9. jaanuaril 2017, et tema taotlus vastab kõigile konkursiteate nõuetele, ja lubas tal osaleda arvutipõhistes testides, eksitas teda ega andnud talle võimalust parandada ilmne trükiviga, mis puudutas poola keele oskuse taset ja mille tõttu ta hiljem konkursilt kõrvaldati.
                        
                     
         
               2.
            
            
               Teise väite kohaselt rikkus kostja hageja õigusi ja õiguspärast ootust, kõrvaldades ta leedu keele keelejuristide ametikohtade täitmiseks korraldatud konkursilt.
               
                           —
                        
                        
                           Hageja leiab, et 4. aprilli 2017. aasta otsusega kõrvaldas kostja taotluses märgitud poola keele oskuse taset arvestades hageja konkursilt põhjendamatult, sest kostja on teadlik hageja tegelikust poola keele oskusest tänu teise konkursi (EPSO/AD/328/16) raames esitatud teabele ja mainitud konkursi tulemustele. Hageja väidab, et Üldkohtu kohtupraktika kohaselt on valikukomisjon kohustatud iga kandidaadi esitatud diplomeid või omandatud kraade või töökogemust nõuetekohaselt hindama ja tema otsust kõrvaldada kandidaat konkursilt tuleb lugeda isiku huve kahjustavaks meetmeks personalieeskirjade artikli 91 lõike 1 tähenduses.